SET ปิดเช้าพุ่งกระฉูด 25 จุด รับข่าวสหรัฐฯ-จีนพักรบทางการค้า 90 วัน
SET ปิดเช้าพุ่งกระฉูด 25 จุด รับข่าวสหรัฐฯ-จีนพักรบทางการค้า 90 วัน โดยดัชนีปิดตลาดเช้านี้ที่ระดับ 1,667.23 จุด เพิ่มขึ้น 25.43 จุด หรือ 1.55% มูลค่าการซื้อขาย 3.06 หมื่นลบ.
3 ธ.ค. 2561

ผู้สื่อข่าวรายงานว่า ดัชนีตลาดหุ้นไทย SET ปิดเช้านี้ (3 ธ.ค.61) ที่ระดับ 1,667.23 จุด เพิ่มขึ้น 25.43 จุด หรือ 1.55% มูลค่าการซื้อขาย 3.06 หมื่นลบ.
10 หุ้นดันดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นเช้านี้ปรับตัวขึ้นได้ดีกว่าคาด ตอบรับปัจจัยการเจรจาการค้าระหว่างสหรัฐฯกับจีนที่ยืดระยะเวลาออกไป 90 วันหรือ 3 เดือนในการเจรจาทำข้อตกลง ประกอบกับราคาน้ำมันโลกที่ปรับตัวขึ้นหนุนราคาหุ้นกลุ่มพลังงานปรับตัวขึ้น จาก Sentiment ที่เป็นบวกทำให้ SET ปรับขึ้นตามตลาดภูมิภาค โดย SET ขึ้นไปทดสอบที่ระดับ 1,670 จุดหลังทะลุระดับ 1,660 จุด
ช่วงบ่ายคาดดัชนี SET แกว่งผันผวนในแดนบวก โดยมีปัจจัยการเมืองในประเทศที่คาดว่าจะมีการปลดล็อกการทำกิจกรรมทางการเมืองในวันที่ 7 ธ.ค.นี้ ก็เป็นปัจจัยบวกหนุนต่อเนื่อง พร้อมให้แนวต้านไว้ที่ 1,670-1,675 จุด แนวรับให้ไว้ที่ 1,650 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
PTT     มูลค่าการซื้อขาย 2,907.25 ล้านบาท ปิดที่  51.50 บาท  เพิ่มขึ้น 2.25 บาท
CPALL   มูลค่าการซื้อขาย 2,613.72 ล้านบาท ปิดที่  70.00 บาท  เพิ่มขึ้น 1.75 บาท
PTTEP   มูลค่าการซื้อขาย 2,241.03 ล้านบาท ปิดที่ 139.00 บาท  เพิ่มขึ้น 7.00 บาท
KBANK   มูลค่าการซื้อขาย 1,860.85 ล้านบาท ปิดที่ 197.00 บาท  เพิ่มขึ้น 3.50 บาท
PTTGC   มูลค่าการซื้อขาย 1,070.11 ล้านบาท ปิดที่  80.50 บาท  เพิ่มขึ้น 2.00 บาท